Karneval v Kolíne otvorili za sprísnených bezpečnostných opatrení
TASR, 4. februára 2016 12:33
Päťdňový festival sa začína takzvanou "Weiberfastnacht", pri ktorej ženy symbolicky preberajú vládu nad mestom. Táto tradícia nabrala na význame práve po vlne krádeží a sexuálnych útokov počas silvestrovskej noci, keďže vtedajšími obeťami boli predovšetkým ženy, pripomína agentúra AP.
Organizátori karnevalu vyzývajú účastníkov, aby nahlásili akékoľvek obťažovanie, zatiaľ čo polícia sa snaží zaistiť bezpečnosť nasadením vyše 2000 svojich príslušníkov, čo je dvojnásobok oproti predošlému roku. Šéf kolínskej turistickej kancelárie Josef Sommer vyjadril presvedčenie, že prijaté bezpečnostné opatrenia zabránia opakovaniu silvestrovského prepadávania a zmiernia pretrvávajúce obavy z extrémistov po novembrových útokoch v Paríži.
"Každý môže sláviť karneval tak, ako je zvyknutý, azda len s tou výnimkou, že ľudia by sa mali riadiť odporúčaním polície a upustiť od nosenia kostýmov, ktorých súčasťou sú realistické napodobneniny zbraní," povedal Sommer pre AP.
V priebehu silvestrovskej noci došlo v Kolíne nad Rýnom, ako aj ďalších mestách Nemecka k masovému páchaniu trestnej činnosti, najmä zo strany mužov arabského alebo severoafrického výzoru. Viacerí z nich sa dopustili sexuálneho obťažovania žien a krádeží, čo následne vyvolalo pobúrenie nielen u domáceho obyvateľstva, ale aj v rámci početnej komunity migrantov v Nemecku.
Sociálni pracovníci v súvislosti s karnevalom poskytli migrantom školenia, aby lepšie pochopili význam týchto bujarých osláv a mohli si ich užiť v rámci zaužívaných hraníc.
Prečítajte si aj:
Tradičný karneval každoročne roztancuje ulice horúceho Ria de Janeiro
Normálny život mesta sa počas karnevalových dní zastaví, celé Rio žije karnevalom. Tohtoročný brazílsky karneval vyvrcholí v utorok 9. februára.
Začal sa Benátsky karneval, sprevádza ho zvýšená bezpečnosť
Carnevale di Venezia alebo Benátsky karneval, ktorý sa tohto roku koná od 23. januára do 9. februára, tradične priláka mnoho turistov zo všetkých kútov sveta.
Najnovšie články v rubrike
Venezuelská opozícia stupňuje tlak na Madura generálnym štrajkom
Zatvorené boli v Caracase tiež viaceré školy a obchody, citeľne slabšia bola aj dopravná špička.
Česko oslavuje 28. október, ceremoniál bojkotovali tisíce ľudí
Tohtoročné oslavy kvôli neudeleniu vyznamenania J. Bradymu poznamenali emócie ešte skôr, než sa začali. Mnoho politikov a osobností sa nezúčastní tradičného večerného ceremoniálu na Pražskom hrade.
Georgievová opúšťa EK, bude výkonná riaditeľka Svetovej banky
Kristalina Georgievová sa na prelome septembra a októbra uchádzala aj o pozíciu generálneho tajomníka OSN, ktorú nakoniec získal portugalský expremiér António Guterres.